যেখানে সম্প্রদায়ের মধ্যে অবিশ্বাস, ঘৃণা এবং স্বার্থসম্পর্কিত বিভেদের সৃষ্টি হয়, সেখানেই নষ্ট হয় সাম্প্রদায়িক সম্প্রীতি। এ সম্প্রীতি ভাঙা যেমন সহজ, তেমনি রক্ষা করাও কঠিন। মানুষের ঘৃণ্য স্বার্থবুদ্ধি বিভিন্ন সংযোগে এমনভাবে মাথা চাড়া দিয়ে ওঠে যে, মানুষের হাতে শুরু হয় মানুষের নিধন। এখানেই আমার আপত্তি। আমার অধিকার নিয়ে আমি বসবাস করব। কারও হাতের ক্রীড়নক হতে চাই না। সেটা ধর্মের নামে হোক বা অন্য কোনো অজুহাতে। তার পরও মানুষের বিকৃত উল্লাস কলঙ্কিত করেছে ইতিহাসের পৃষ্ঠা।